[bookmark: _GoBack]UDHËZIM 
Nr.1, datë  4.1.2010

PËR RISHPËRNDARJEN E KUOTAVE TË PAREALIZUARA  DHE REGJISTRIMIN E  PRANIMEVE PËR PLOTËSIMIN E KËTYRE  KUOTAVE   NË CIKLIN E PARË TË STUDIMEVE, ME KOHË TË PJESSHME, E TË EDUKIMIT NË DISTANCË, NË INSTITUCIONET PUBLIKE TË ARSIMIT TË LARTË, NË VITIN AKADEMIK
 2009 - 2010” 

Në mbështetje të nenit 102 të Kushtetutës, të nenit 33 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, si dhe vendimit nr.1113, datë 13.11. 2009 të Këshillit të Ministrave “Për kuotat e pranimeve në institucionet publike të arsimit të lartë dhe tarifat e shkollimit për studimet e ciklit të parë me kohë të pjesshme, e të edukimit në distancë, në vitin akademik 2009-2010”, 

UDHËZOJ: 

1. Të plotësohen kuotat e parealizura të shkronjave “a” dhe “ b” të pikës 1 të vendimit të Këshillit të Ministrave nr.1113, datë 13.11.2009 “Për kuotat e pranimeve në institucionet publike të Arsimit të Lartë dhe tarifat e shkollimit për studimet e ciklit të parë me kohë të pjesshme, e të edukimit në distancë, në vitin akademik 2009-2010”, pas përfundimit të regjistrimit të pranimeve në ciklin e parë të studimeve, me kohë të pjesshme, sipas udhëzimit nr.38, datë 25.11.2009 “Për procedurat e aplikimit dhe të regjistrimit në ciklin e parë të studimeve me kohë të pjesshme dhe edukimin në distancë, në institucionet publike të arsimit të lartë, në vitin akademik 2009-2010”. 
2. Të rishpërndahen kuotat e parealizuara të pranimeve në  ciklin e parë të studimeve me kohë të pjesshme, për vitin akademik 2009 - 2010, sipas programeve të ndryshme të studimit dhe institucioneve publike të arsimit të lartë, pasqyruar në tabelën nr. 1, bashkëlidhur këtij udhëzimi.
3. Kandidatët që do të pranohen në programet e studimit të ciklit të parë në formën e studimit me kohë të pjesshme, e të edukimit në distancë, sipas programeve të studimit dhe institucioneve publike të arsimit të lartë përkatës, në vitin akademik 2009-2010, të përzgjidhen nga institucionet publike të arsimit të lartë, vetëm sipas kritereve akademike të përcaktuara dhe të bëra publike paraprakisht dhe kuotave të përcaktuara në pikën 2 të këtij udhëzimi.
4. Njësitë kryesore të institucioneve publike të arsimit të lartë, organizojnë procesin e pranimit dhe të regjistrimit të kandidatëve në programet e studimit të ciklit të parë me kohë të pjesshme e të edukimit në distancë. Procesi të monitorohet nga rektoratet përkatëse.
5. Institucionet publike të arsimit të lartë shpallin menjëherë  rihapjen e procedurës së pranimit të kërkesave, datat dhe oraret e veprimeve të konkurrimit dhe të regjistrimit, procedurat përkatëse, listën e dokumenteve të nevojshme për regjistrim, si edhe njoftime të tjera që i gjykojnë të nevojshme për sigurimin e ecurisë normale të procesit të pranimeve në programet e studimit të ciklit të parë me kohë të pjesshme e të edukimit në distancë.
6. Aplikimi për regjistrim në programet e studimit të ciklit të parë me kohë të pjesshme e të edukimit në distancë, të bëhet pranë sekretarive mësimore të njësive kryesore dhe të shoqërohet me dokumentacionin e mëposhtëm:
a) Fotokopje të noterizuar të dëftesës së pjekurisë së shkollës së mesme ose fotokopje të noterizuar të ndonjë diplome tjetër studimi të fituar jashtë vendit, të vlerësuar të barasvlefshme me të; 
b) Dokument identifikimi (kartë identiteti ose pasaportë). Në dosje të mbahet fotokopja e kartës së identitetit ose e pasaportës;
c) 2 fotografi personale;
d) Mandat arkëtimi i tarifës së regjistrimit prej 1 500 lekësh; 
e) Deklaratë që vërteton se kandidati nuk ndjek ndonjë program tjetër studimi me kohë të plotë ose me kohë të pjesshme;

7. Kandidatët që kanë depozituar më parë dosjet e tyre në sekretaritë mësimore të njësive kryesore të institucioneve publike të arsimit të lartë duhet t’i plotësojnë ato në përputhje me pikën 6 të këtij udhëzimi. 
8. Në qoftë se kandidati fitues nuk ka dëftesë pjekurie, siç përcaktohet në pikën 6 të këtij udhëzimi, duhet të paraqesë dublikat të dëftesës së pjekurisë, të lëshuar nga drejtoria e shkollës së mesme dhe të vërtetuar në drejtorinë arsimore rajonale/zyra arsimore përkatëse ose dhe dokument me listën e notave të lëshuar nga Arkiva e Shtetit dhe të sigluar në DAR/ZA.
9. Kandidatët që do të regjistrohen në programet e studimit të ciklit të parë me kohë të pjesshme, në një program të dytë studimi, përveç dokumenteve të përcaktuara në pikën 6 të udhëzimit, të dorëzojnë në sekretaritë mësimore dhe  diplomën e lëshuar nga një institucion i arsimit të lartë (ose fotokopje të saj të noterizuar), ose diplomë tjetër studimi të fituar jashtë vendit, të vlerësuar e barasvlefshme me të.
10. Institucionet publike të arsimit të lartë, të shpallin dhe të afishojnë listat e të gjithë aplikantëve të renditura sipas rendit zbritës të pikëve të fituara në përputhje me kriteret akademike të përcaktuara dhe të bëra publike paraprakisht, në vende të dukshme, në mjediset e njësive kryesore përkatëse, brenda orës 12.00 të datës 9.1.2010 të ndarë sipas programeve të studimit përkatës. Në këto lista të jenë të evidentuar kandidatët fitues.
11. Regjistrimi i kandidatëve në programet e studimit me kohë të pjesshme e të edukimit në distancë, ku janë shpallur fitues të kryhet në datat 11, 12, 13,14 janar 2009, prej orës 08.00 deri në orën 16.00, pranë sekretarive mësimore të njësive kryesore të institucioneve publike të arsimit të lartë. 
12. Pas mbylljes së procesit të regjistrimit, institucionet publike të arsimit të lartë të dorëzojnë në Ministrinë e Arsimit dhe Shkencës, në datën 1.2.2009, listat përfundimtare të kandidatëve fitues të regjistruar. Në lista të evidentohet dokumenti shkollor mbi të cilin është bërë regjistrimi.
13. Këto njoftime të bëhen publike dhe në median e shkruar dhe elektronike nga institucionet publike të arsimit të lartë.
14. Ngarkohen sekretari i përgjithshëm, Drejtoria e Arsimit të Lartë dhe Kërkimit Shkencor, institucionet publike të arsimit të lartë për zbatimin e këtij udhëzimi.
15. Ky udhëzim hyn në fuqi menjëherë dhe botohet në Fletoren Zyrtare.

Ministri i Arsimit dhe Shkencës
Myqerem Tafaj

Tabela nr.1
Tabela për rishpërndarjen e kuotave të P-T

Universiteti Bujqësor i Tiranës

	Nr.
	Programi i studimit
	Kuota

	
	
	P.1
	

	1
	Hortikulturë
	5
	

	
	Shuma
	5
	



Universiteti i Korçës

	Nr.
	Programi i studimit
	Kuota

	
	
	P.1
	

	1
	Gjuhë letërsi
	25
	

	2
	Cikli i ulët
	45
	

	3
	Cikli i ulët parashkollor
	30
	

	4
	Administrim-biznes
	20
	

	
	Shuma
	120
	


Universiteti i Tiranës

	Nr.
	Programi i studimit
	Kuota
	

	
	
	P.I
	P.II
	

	1
	Histori
	15/5
	0
	  Kuota shtesë/të përndjekurit

	2
	Gjeografi
	15/7
	0
	

	3
	Gjuhë-letërsi
	10/2
	2
	

	4
	Biologji
	0/1
	0
	

	5
	Punë Sociale
	15/10
	5
	

	6
	Psikologji
	11
	5
	

	7
	Drejtësi
	30/30
	5
	

	8
	Administrim-biznes
	135/1
	10
	

	9
	Financë-kontabilitet
	135/8
	6
	

	
	Shuma
	366/70
	33
	



Kuotat për komunitetin egjiptian

	Nr.
	Programi i studimit
	Kuota

	
	UT
	UBT

	1
	Drejtësi
	4
	

	2
	Administrim-biznes
	1
	

	3
	Punë Sociale
	2
	

	4
	Psikologji
	2
	

	5
	Agrobiznes
	
	1

	
	Shuma
	9
	1



Universiteti i Elbasanit

	Nr.
	Programi i studimit
	Kuota

	
	P.I
	

	1
	Histori-Gjeografi
	29
	

	2
	Gjuhë-letërsi
	23
	

	3
	Edukatë qytetare
	25
	

	4
	Cikli i ulët
	45
	

	5
	Cikli i ulët parashkollor
	27
	

	6
	Matematikë-fizikë
	25
	

	7
	Biologji-kimi
	30
	

	8
	Punë sociale
	27
	

	9
	Filozofi-sociologji
	25
	

	10
	Administrim-biznesi
	5
	

	11
	Financë-kontabilitet
	5
	

	
	Shuma
	266
	











Universiteti i Shkodrës

	Nr.
	Programi i studimit
	Kuota

	
	P.I
	

	1
	Cikli i ulët
	20
	

	2
	Cikli i ulët parashkollor
	20
	

	
	Shuma
	40
	



Universiteti Politeknik i Tiranës

	Nr.
	Programi i studimit
	Kuota

	
	P.I
	

	1
	Inxhinieri mekanike/inxhinieri logjistikë prodhimi
	15
	




UDHËZIM
Nr.2, datë, 6.1.2010

PëR ZBATIMIN E KURRIKULËS SË KLASËS X

Në bazë të nenit 102 të Kushtetutës së Republikës së Shqipërisë, të ligjit nr.7952, datë 21.6.1995 “Për sistemin arsimor parauniversitar”, të ndryshuar,   

UDHËZOJ:


1. Zgjidhjen e problemeve të dala si rezultat i zbatimit të  kurrikulës së re të klasës X të gjimnazit,  e cila përbëhet nga lëndë bërthamë (që janë lëndë të njëjta për të gjithë nxënësit e klasës X të gjimnazit) dhe lëndë me zgjedhje (që nuk janë lëndë të njëjta për të gjithë nxënësit e klasës X të gjimnazit), duke marrë masat e mëposhtme:
I. Plotësimin e dokumentacionit shkollor, në të cilin përfshihen:
a) Pasqyrimi në  regjistrin e klasës, i cili të ruhet për 8 vjet, i të gjitha të dhënave sipas rubrikave që përmban ai (notat e nxënësve në lëndët bërthamë dhe lëndët me zgjedhje, mungesat e nxënësve në të gjitha lëndët, temat e zhvilluara në çdo orë mësimi, gjeneralitetet e nxënësve etj.). Të gjitha plotësimet në amzë të bëhen në mbështetje të të dhënave që përmbajnë rubrikat e regjistrit të klasës.
b) Regjistri i klasës do të përdoret dhe për klasat që janë formuar nga nxënës të përzier të paraleleve të klasës X, të lëndëve me zgjedhje. Mësuesi, në fund të ditës së mësimit, bën plotësimin e regjistrit të klasës. 
c) Në amzë të pasqyrohen rezultatet e nxënësve për lëndët bërthamë dhe lëndët me zgjedhje, rezultate të cilat merren vetëm nga regjistri i klasës. 
II. Përcaktimin e numrit të orëve në lëndët me zgjedhje, si më poshtë:
a) Në lëndët me zgjedhje të detyruar (4 orë gjithsej), në klasën X, nxënësi mund të zgjedhë lëndë të avancuar edhe gjuhën e huaj të dytë. 
b) Nxënësi në klasën X mund të zgjedhë 2 orë lëndë të detyruara dhe 2 orë lëndë me zgjedhje të lirë.
c) Nxënësi në klasën X mund të zgjedhë  3 orë lëndë me zgjedhje të detyruar dhe 1 orë lëndë me zgjedhje të lirë.
III. Dhënien e provimeve në vjeshtë kur:
a) nxënësi është mbetës në një deri në dy lëndë bërthamë;
b) nxënësi është mbetës në lëndët/modulet me zgjedhje. 
IV. Mbetjen e nxënësit në klasë, kur:
a) në përfundim të vitit shkollor është mbetës në tri lëndë bërthamë;
b) Nuk paraqitet në provimet e vjeshtës për një lëndë bërthamë;
c) është mbetës në provimet e vjeshtës në një lëndë bërthamë.
2. Nxënësi që nuk i nënshtrohet provimit të vjeshtës në një lëndë/modul me zgjedhje, ose mbetet në të, e kalon klasën, por nuk i fiton kreditet përkatëse. 
3. Nxënësi, që është mbetës në provimin e vjeshtës në një lëndë/modul me zgjedhje, ka të drejtë t’i nënshtrohet përsëri provimit brenda vitit pasues.
4. Nëse lënda/moduli vijon edhe në klasën pasuese, nxënësi nuk ka të drejtë që të ndjekë atë lëndë/modul. 
5. Kur nxënësi është kalues në lëndë/modul me zgjedhje, i fiton kreditet përkatëse të klasës X që përmban plani  mësimor  i gjimnazit.
6. Nëse nxënësi  është kalues në të gjitha  lëndët bërthamë dhe nuk ka plotësuar sasinë e mjaftueshme të krediteve  që përmban plani  mësimor  i gjimnazit,  nuk  futet në provimet e Maturës Shtetërore. 
7.  Ngarkohet për zbatimin e këtij udhëzimi Drejtoria e Edukimit Parauniversitar, drejtoritë arsimore rajonale dhe zyrat arsimore.
8.  Ky udhëzim hyn në fuqi menjëherë dhe botohet në Fletoren Zyrtare.

Ministri i Arsimit dhe Shkencës
Myqerem Tafaj


UDHËZIM
Nr.3, datë 3.2.2010

PëR normat e punËs mËsimore nË ARSIMIN PARAUNIVERSITAR DHE STANDARdE TË LIDHURA ME TO

Në mbështetje të nenit 102 të Kushtetutës së Republikës së Shqipërisë, nenit 64 të ligjit nr.7952, datë 21.6.1995 “Për arsimin parauniversitar ”, të ndryshuar

UDHËZOJ:

Duke filluar nga semestri i dytë i vitit mësimor 2009-2010, normat e punës mësimore në sistemin arsimor parauniversitar janë si më poshtë:

I. ARSIMI PARASHKOLLOR
Drejtoreshë kopshti 					15-24 orë në javë;
Edukatore kopshti					36 orë në javë.

II. ARSIMI BAZË
1. Norma mësimore, mësues në ciklin fillor:
a) Klasa I		 				23 orë në javë;
b) Klasa II		 				23 orë në javë;
c) Klasa III 		 				25 orë në javë;
d) Klasa IV		 				26 orë në javë;
e) Klasa V						26 orë në javë.
2. Norma mësimore, mësues në ciklin e  lartë:
a) Mësues i gjuhës shqipe, i leximit letrar                   	22 orë në javë;
b) Mësues i matematikës, i fizikës dhe biokimisë       	22 orë në javë;
c) Mësues i lëndëve të tjera                                       	24 orë në javë;
d) Mësues në institutet e fëmijëve                             	22 orë në javë.
(me  aftësi të kufizuara)
3. Norma mësimore për drejtuesit në arsimin bazë: 
a) Drejtori i   shkollës  me 50-300 nxënës                 	12 orë në javë;                                                                      
b) Drejtori  i shkollës me 301-700 nxënës		8 orë në javë;                                                                      
c) Zv/drejtori i shkollës me 301-700 nxënës		10 orë në javë;                                                                      
d) Drejtori i shkollës me mbi 700 nxënës		6 orë në javë;                                                                      
e) Zv/drejtori i shkollës me mbi 700 nxënës                 	10 orë në javë.                                                                                              
4. Norma mësimore e kontrollit:
a) Drejtori i shkollës					4 orë në javë;
b) Zv/drejtori  i shkollës				6 orë në javë.
5. Norma mësimore e shkollave të minoritetit
Në shkollat e minoritetit ngarkesa mësimore do të jetë sipas këtij udhëzimi.

III. ARSIMI I MESËM
1. Normat mësimore për mësues:
a) Mësuesi 						22 orë në javë; 
(norma vjetore 700-750 orë)
b) Mësuesi i praktikave profesionale			33 orë në javë;
   							(norma vjetore 1180 orë)
2. Norma mësimore për drejtuesit:
a) Drejtori i  shkollës  me 50-300 nxënës		12 orë në javë;                                                                      
b) Drejtori  i shkollës me 301-700 nxënës		8 orë në javë;                                                                      
c) Zv/drejtori i shkollës me 301-700 nxënës		10 orë në javë;                                                                      
d) Drejtori i shkollës me mbi 700 nxënës		4 orë në javë;                                                                      
e) Zv/drejtori  i shkollës me mbi 700 nxënës		8 orë në javë.                                                                                              
3. Norma  mësimore e kontrollit:
a) Drejtori i shkollës					4 orë në javë;
b) Zv/drejtori i shkollës					6 orë në javë.
4. Norma të tjera
Përveç orëve të mësimit, elementet përbërëse që do të përfshihen në normën mësimore, të llogaritura me konvertim, janë si më poshtë:
a) Orë për provimet me shkrim, vjetore dhe semestrale  
të klasave  të korrespondencës				4 nxënës - 1 orë mësimore;
b) Orë për shoqërimin dhe drejtimin e nxënësve (klasës) 
në praktikat profesionale				1.5 orë - 1 orë mësimore;
c) Konsultim për sistemin e korrespondencës  të		
nxënësve ( klasës)					1 orë - 1 orë mësimore;
d) Mësim/shoqërim  në qendrat kulturore të fëmijëve   
të nxënësve (klasës/grupit)				1 orë -1 orë mësimore.

IV. NORMA TË VEÇANTA 
a) Mësuesit që drejton bibliotekën dhe punon me librin në shkolla, i ulet norma mësimore 3 orë në javë.
b) Mësuesit e shkollave të mesme profesionale që ngarkohen me drejtimin e bazave prodhuese të mëdha (përgjegjës i bazës prodhuese), kanë gjysmën e orëve mësimore.
c) Kryetarit të sindikatës së arsimit në një rreth, që ka numër më të madh anëtarësh, t’i ulet norma 8 deri në 10 orë në javë. Në rastet kur sindikata ka më shumë se 1000 anëtarë, mund të  punojë edhe një anëtar i kryesisë së  sindikatës së rrethit me 6-8 orë mësimore në javë më pak. 
d) Në shkollat e mesme veterinare, mjekëve veterinerë që drejtojnë sektorë në klinikën veterinare pranë shkollës, u ulet ngarkesa me 4 orë javore.

e) Mësuesi i shkollës 9-vjeçare, që kryen punën e sekretarit të shkollës për amzën dhe organizimin e inventarit, i ulet norma si më poshtë:
i) Në shkollat me deri 300 nxënës                       		4 orë më pak;
ii) Në shkollat me 301- 700 nxënës                       		6 orë më pak.
f) Mësuesi i shkollës 9-vjeçare me mbi 700 nxënës, që kryen punën e sekretarit të shkollës  për amzën dhe organizimin e  inventarit, i ulet norma mësimore 8 orë ose mund të ketë një sekretare pa ngarkesë. 
g) Për llogaritje të punonjësve mësimorë, të nevojshëm, të merret parasysh plani  mësimor dhe norma mësimore javore. Në ciklin e ulët të shkollës 9-vjeçare të llogaritet, për çdo klasë, një mësues.
h) Në ciklin e ulët, për efekt pagese, orët suplementare në klasat kolektive do të llogariten mbi ngarkesën javore, 24 orë, kur klasa kolektive ka mbi 10 nxënës, dhe, mbi ngarkesën javore, 26 orë, kur klasa kolektive ka nën 10 nxënës. Në ciklin e lartë, ora suplementare, për mësuesit e klasave kolektive, llogaritet mbi ngarkesën javore 22 orë (sipas normës mësimore javore të përcaktuar më lart).
i) Drejtorit të shkollës që zhvillon mësim në ciklin e lartë me klasat kolektive, orët suplementare i llogariten mbi ngarkesën javore, 14 orë, dhe jo më shumë se tri orë suplementare në javë.
j) Për plotësimin e normës mësimore, mësuesi i shkollës 9-vjeçare ngarkohet edhe me orë mësimore jashtë profilit, pa cenuar cilësinë e procesit mësimor dhe kompetencën profesionale.
k) Mësuesit që, për shkak të programit mësimor, japin orë mësimore mbi normën e miratuar në paragrafët e  mësipërm, u paguhen orë mbi normë, deri në 240 orë mësimore në vit.
l) Pagesa e orëve suplementare bëhet sipas vendimit të Këshillit të Ministrave të ndryshuar, ku përcaktohet masa e pagesës për çdo orë mësimore mbi normën e lejuar. 
m) Mësimi i edukimit fizik zhvillohet veç për djem e veç për vajza. 
n) Në shkollat 9-vjeçare e të mesme në qytet, kur klasat kanë përbërje me më pak se 10 nxënës të një gjinie, mësimi i edukimit fizik bëhet duke bashkuar  grupet e dy klasave paralele. Për shkollat me një paralele, kur klasa ka përbërje me më pak se 12 nxënës të një gjine, mësimi i edukimit fizik të zhvillohet bashkë, djem e vajza.
o) Mësuesit që punojnë/zhvillojnë orë të veçanta në institucionet e arsimit parauniversitar (shkolla) dhe punojnë në institucione/apo biznes, si për shembull trajnerë, sportistë, inxhinierë, teknikë të lartë, mjeshtër etj.,  paguhen vetëm për orët e mësimit që zhvillojnë në shkolla.

V. STANDARDE MBI NUMRIN E NXËNËSVE PËR KLASË
1.  Arsimi parashkollor
a) Grupet formohen me jo më pak se 25  fëmijë  që frekuentojnë.
b) Në fshat lejohet hapja e grupeve edhe  me 15 fëmijë  që frekuentojnë.
c) Në fshatra dhe zona të thella ku nuk sigurohet numri i fëmijëve, sipas normativave të mësipërme, grupi mund të hapet edhe me 10 fëmijë, që frekuentojnë.
2. Arsimi bazë, cikli fillor
a) Klasat formohen me jo më pak se 32 nxënës.
b) Në shkollat e fshatit, kur nuk plotësohet normativa e mësipërme, të punohet me klasa kolektive, në rast se nuk sigurohet përqendrimi i shkollave.
c) Klasat kolektive punojnë me sistem 6-orësh.
d) Numri i nxënësve për klasë është:
- me dy klasa kolektive deri në              		    	25 nxënës;
 - me tri dhe pesë klasa kolektive, duke filluar nga          	20 nxënës.
3. Arsimi bazë, cikli i lartë
a) Klasat formohen me jo më pak se 32 nxënës.
b) Kur numri i nxënësve në dy ose më shume klasa të ndryshme është deri në 25 nxënës, atëherë hapen klasat kolektive, të cilat punojnë me sistem 6-orësh (kur nuk ekziston mundësia e përqendrimit të shkollave).
c) Në klasat kolektive punohet me sistem 6-orësh.
4. Arsimi i mesëm i përgjithshëm (gjimnazet) dhe arsimi tekniko-profesional.
a) Në klasat X, XI, XII, formimi i klasës bëhet me jo më pak se 35 nxënës.
b) Klasa XIII (APT) formohet me jo më pak se 32 nxënës.
c) Kur nuk realizohet numri i kërkuar i nxënësve sipas kërkesave të mësipërme, klasat hapen me propozim të drejtorisë arsimore dhe me miratim të Ministrisë së Arsimit dhe Shkencës.

VI. KUADRI DREJTUES NË ARSIMIN PARAUNIVERSITAR 
Numri i drejtuesve në shkollat e arsimit parauniversitar është në përputhje me numrin e nxënësve që ka shkolla sipas përcaktimit të mëposhtëm:
a) Një kryemësues, kur shkolla ka deri në 50 nxënës;
b) Një drejtor kur shkolla ka 50-300 nxënës;
c) Një zv/drejtor kur shkolla ka 301-700 nxënës;
d) Dy  zv/drejtorë kur shkolla ka  mbi 700 nxënës;
e) Në shkollat fillore me 5 klasa të veçanta, nuk do të ketë drejtor, por kryemësues.
f) Një drejtor në kopshtet e fëmijëve, të pavarura nga shkollat 9-vjeçare, me mbi 4 grupe.

VII. QENDRAT KULTURORE TË FËMIJËVE
Qendrat kulturore të fëmijëve funksionojnë me rrethe dhe sektorë: 
1. Rrethi formohet me 15-20  fëmijë. Rrethet e instrumenteve formohen me 8-10 fëmijë.
2. sektori formohet me jo më pak se 9 rrethe dhe caktohet 1(një) përgjegjës.
3. sektorët e qendrave kulturore të fëmijëve janë:
a) sektori i artit;
b) sektori i sportit;
c) sektori tekniko-shkencor.
4. Kur sektori ka mbi 15 rrethe, ka në organikë edhe një inspektor efektiv. 
5. Përgjegjësi i sektorit dhe instruktori efektiv instruktojnë direkt 2 rrethe dhe përgjigjen për aktivitetet artistiko-kulturore të shkollave me nën 500 nxënës.
6. Qendrat kulturore që kanë mbi 15 rrethe dhe krijojnë 1 sektor, kanë drejtor të qendrës kulturore të fëmijëve. Drejtori i qendrës kulturore të fëmijëve instrukton direkt një rreth dhe kontrollon gjithë  aktivitetin qendrës kulturore të fëmijëve.
7. Qendrat kulturore me deri 15 rrethe të ndryshme, që nuk krijojnë sektor, kanë përgjegjës të qendrës kulturore të fëmijëve.
VIII. DISPOZITA TË FUNDIT
Udhëzimi nr.12, datë 2.8.1994, shtojca nr.21/1, datë 8.8.1998 dhe udhëzimi nr.36, datë 9.10.2007, shfuqizohen.

Ministri i Arsimit dhe Shkencës
Myqerem Tafaj














UDHËZIM 
Nr.4, datë 5.2.2010 

PËR RISHPËRNDARJEN E KUOTAVE TË PAREALIZUARA  DHE REGJISTRIMIN E  PRANIMEVE PËR PLOTËSIMIN E KËTYRE  KUOTAVE NË CIKLIN E PARË TË STUDIMEVE, ME KOHË TË PJESSHME, E TË EDUKIMIT NË DISTANCË, NË INSTITUCIONET PUBLIKE TË ARSIMIT TË LARTË, NË VITIN AKADEMIK 2009-2010

Në mbështetje të nenit 102 të Kushtetutës, të nenit 33 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, si dhe vendimit nr.1113, datë 13.11.2009, të Këshillit të Ministrave  “Për kuotat e pranimeve në institucionet publike të arsimit të lartë dhe tarifat e shkollimit për studimet e ciklit të parë me kohë të pjesshme, e të edukimit në distancë, në vitin akademik 2009-2010”, 

UDHËZOJ: 

1. Të plotësohen kuotat e parealizura të shkronjës “a” të pikës 1 të vendimit të Këshillit të Ministrave nr.1113, datë 13.11.2009 “Për kuotat e pranimeve në institucionet publike të arsimit të lartë dhe tarifat e shkollimit për studimet e ciklit të parë me kohë të pjesshme, e të edukimit në distancë, në vitin akademik 2009-2010”, pas përfundimit të regjistrimit të pranimeve në ciklin e parë të studimeve, me kohë të pjesshme, sipas udhëzimit nr.38, datë 25.11.2009 “Për procedurat e aplikimit dhe të regjistrimit në ciklin e parë të studimeve me kohë të pjesshme dhe edukimin në distancë, në institucionet publike të arsimit të lartë, në vitin akademik 2009-2010”.
 2. Të rishpërndahen kuotat e parealizuara të pranimeve në  ciklin e parë të studimeve me kohë të pjesshme, për vitin akademik 2009-2010, sipas programeve të ndryshme të studimit dhe institucioneve publike të arsimit të lartë, pasqyruar në tabelën nr.1, bashkëlidhur këtij udhëzimi.
3. Institucionet publike të arsimit të lartë të shpallin dhe të afishojnë listat e të gjithë aplikantëve, të renditura sipas rendit zbritës të pikëve të fituara, në përputhje me kriteret akademike të përcaktuara dhe të bëra publike paraprakisht, në vende të dukshme, në mjediset e njësive kryesore përkatëse, brenda orës 12.00 të datës 9.2.2010, të ndara, sipas programeve të studimit përkatës. Në këto lista të jenë të evidentuar kandidatët fitues.
4. Regjistrimi i kandidatëve në programet e studimit me kohë të pjesshme, e të edukimit në distancë, ku janë shpallur fitues të kryhet nga data 9.2.2010, ora 13.00 deri më 13.2.2010, ora 12.00, pranë sekretarive mësimore të njësive kryesore të institucioneve publike të arsimit të lartë. 
5. Pas mbylljes së procesit të regjistrimit, institucionet publike të arsimit të lartë të dorëzojnë në Ministrinë e Arsimit dhe Shkencës, në datën 17.2.2010, listat e kandidatëve fitues të regjistruar. Në lista të evidentohet dokumenti shkollor mbi të cilin është bërë regjistrimi.
6. Ngarkohen sekretari i përgjithshëm, Drejtoria e Arsimit të Lartë dhe e Kërkimit Shkencor, institucionet publike të arsimit të lartë për zbatimin e këtij udhëzimi.
7. Ky udhëzim hyn në fuqi menjëherë dhe botohet në Fletoren Zyrtare.

Ministri i Arsimit dhe Shkencës
Myqerem Tafaj











Tabela nr.1

Tabela për rishpërndarjen e kuotave

	Nr.
	Programi i studimit
	UT
	UE
	USH

	
	
	Shtesë
	Shtesë
	Shtesë

	1
	Histori
	
	
	

	2
	Gjeografi
	
	
	

	3
	Gjuhë-letërsi
	
	
	

	4
	Biologji
	16
	
	

	5
	Punë sociale
	1
	
	

	6
	Psikologji
	1
	
	

	7
	Drejtësi
	21
	
	20

	8
	Administrim-biznes
	10
	
	3

	9
	Financë-kontabilitet
	10
	
	

	10
	Cikli i ulët parashkollor
	
	
	

	11
	Cikli i ulët
	
	
	

	12
	Gjuhë-letërsi
	
	
	

	13
	Matematikë-fizikë
	
	
	

	14
	Kimi-biologji
	
	
	

	15
	Administrim-biznes
	
	10
	

	16
	Financë-kontabilitet
	
	10
	

	17
	Turizëm
	
	
	

	18
	Histori-gjeografi
	
	
	

	19
	Gjuhë-letërsi
	
	
	

	20
	Menaxhim-agrobiznesi
	
	
	

	21
	Agromjedis dhe ekologji
	
	
	

	22
	Ekonomi dhe politika agrare
	
	
	

	
	Totali
	59
	20
	23




Udhëzim
Nr.5, datë 13.2.2010

Për disa ndryshime në udhëzimin nr.3, datë 3.2.2010 të Ministrit të Arsimit dhe shkencës “Për normat e punës mësimore në arsimin parauniveRsitar dhe standarde të lidhura me to”

Në mbështetje të nenit 102 të Kushtetutës së Republikës së Shqipërisë, nenit 64 të ligjit nr.7952, datë 21.6.1995 “Për arsimin parauniversitar”, të ndryshuar,

Udhëzoj:

1. Në germën “a” të pikës 2 të kreut II, ngarkesa mësimore e mësuesit të gjuhës shqipe dhe leximit letrar, nga 22 orë bëhet 20 orë.
2. Pas germës “a” të pikës 2 të kreut III, të shtohet germa “a/1”, me tekst: “Mësuesi i letërsisë…20 orë në javë”.
3. Teksti i pikës “c” të kreut IV “Norma të veçanta”, të zëvendësohet me tekstin në vijim: “Kryetarit të sindikatës së arsimit në një rreth, në varësi të numrit të anëtarësisë me kuotizacion, t’i ulet norma nga 5 deri në 10 orë në javë. Në seksionet e qarqeve, që kanë më shumë se 600 anëtarë, i reduktohet norma mësimore javore me 6-8 orë edhe një personi të dytë”.”

Ministri i Arsimit dhe Shkencës
Myqerem Tafaj

UDHËZIM
Nr.6, datë 16.12.2010

PËR PËRCAKTIMIN E KOEFICIENTËVE TË SHKOLLAVE TË MESME DHE TË LËNDËVE ME ZGJEDHJE PËR PROGRAME TË NDRYSHME STUDIMI NË INSTITUCIONET PUBLIKE TË ARSIMIT TË LARTË, SI KRITER I PËRZGJEDHJES SË KANDIDATËVE NË CIKLIN E PARË TË STUDIMEVE ME KOHË TË PLOTË, PËR VITIN AKADEMIK 2010 – 2011

Mbështetur në nenin 102 të Kushtetutës së Republikës së Shqipërisë, si edhe në pikat 1 e 5 të nenit 33 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, në zbatim të vendimit të Këshillit të Ministrave nr.78, datë 8.2.2006 “Për krijimin e Maturës Shtetërore dhe pranimet në shkollat e larta publike”, të ndryshuar,

UDHËZOJ:

1. Përcaktimin e koeficientëve të shkollave të mesme dhe të lëndëve me zgjedhje, për programe të ndryshme studimi në institucionet publike të arsimit të lartë, si kriter i përzgjedhjes së kandidatëve në vitin akademik 2010-2011, cikli i parë i studimeve me kohë të plotë, sipas tabelave bashkëngjitur, duke marrë në konsideratë propozimet e institucioneve publike të arsimit të lartë.
2.  Institucionet publike të arsimit të lartë, drejtoritë arsimore rajonale, zyrat arsimore, të gjitha drejtoritë e shkollave të mesme dhe të gjithë maturantët/kandidatët e interesuar të njihen me koeficientët, sipas tabelave bashkëngjitur. 
3. Për zbatimin e këtij udhëzimi ngarkohen zëvendësministrat e arsimit dhe të shkencës, Sekretari i Përgjithshëm, Drejtoria e Arsimit të Lartë dhe e Kërkimit Shkencor, Drejtoria e Edukimit Parauniversitar, drejtoritë arsimore rajonale, zyrat arsimore, si edhe institucionet publike të arsimit të lartë.
Ky udhëzim hyn në fuqi menjëherë.
Ministri i Arsimit dhe Shkencës
Myqerem Tafaj


UDHËZIM
Nr.7, datë 25.2.2010

PËR  PËRFUNDIMIN  E VITIT SHKOLLOR  2009-2010 DHE PËR ZHVILLIMIN  E  PROVIMEVE TË LIRIMIT NË  SISTEMIN  E ARSIMIT PARAUNIVERSITAR

Në bazë të nenit 102 të Kushtetutës, të ligjit nr.7952, datë 21.6.1995 “Për sistemin arsimor parauniversitar”, të ndryshuar,

UDHËZOJ:

KREU I
PËRFUNDIMI I KLASËS IX TË ARSIMIT BAZË 

1. Viti mësimor 2009–2010, për klasën e IX të arsimit bazë, të përfundojë në datën 1 qershor 2010 dhe të llogaritet me 34 javë mësimore.
2. Provimet e lirimit për klasën IX të zhvillohen më:
a) Gjuhë shqipe					7 qershor 2010,
b) Matematikë					19 qershor 2010.



KREU II
DATAT PËR SESIONIN E DYTË TË PROVIMEVE TË LIRIMIT 

1. Lëndët dhe datat e provimeve të lirimit në sesionin e dytë për nxënësit mbetës janë:
a) Gjuhë shqipe dhe lexim letrar                	1 shtator 2010,
b) Matematikë                                            	6 shtator 2010.

KREU III
MASA PËR MBARËVAJTJEN E PROVIMEVE

1. Drejtoritë arsimore rajonale, zyrat arsimore dhe drejtoritë e shkollave të marrin të gjitha masat që viti mësimor 2009-2010, për klasat e nënta, të mbyllet sipas programit dhe me nota përfundimtare për çdo lëndë brenda datës 2 qershor 2010, duke shfrytëzuar orët në dispozicion. 

KREU IV
DISPOZITA TË FUNDIT

1. Udhëzimi nr.31, datë 31.8. 2009 të Ministrisë së Arsimit dhe Shkencës “Për zbatimin e planeve, programeve dhe teksteve mësimore të arsimit parauniversitar në vitin shkollor 2009-2010”, në lidhje me përfundimin e vitit shkollor 2009-2010, për klasat e 9 të arsimit bazë dhe në lidhje me zhvillimin e provimeve të lirimit për sesionin e parë, revokohet.
2. Ngarkohen për zbatimin e këtij udhëzimi zëvendësministri që mbulon arsimin parauniversitar, sekretari i përgjithshëm, Drejtoria e Edukimit Parauniversitar, Drejtoria e Shërbimeve të Përgjithshme, Agjencia Qendrore e Vlerësimit të Arritjeve të Nxënësve, drejtoritë arsimore rajonale dhe zyrat arsimore.
Ky udhëzim hyn në fuqi menjëherë dhe botohet në Fletoren Zyrtare.

Ministri i Arsimit dhe Shkencës
Myqerem Tafaj



UDHËZIM
Nr.8, datë 25.2.2010

PËR  PËRFUNDIMIN  E VITIT SHKOLLOR  2009-2010 DHE PËR ZHVILLIMIN  E  PROVIMEVE PËRFUNDIMTARE DHE PROVIMEVE TË MATURËS  SHTETËRORE, NË  SISTEMIN  E ARSIMIT PARAUNIVERSITAR

Në bazë të nenit 102 të Kushtetutës, të ligjit nr.7952, datë 21.6.1995 “Për sistemin arsimor parauniversitar”, të ndryshuar dhe të vendimit të Këshillit të Ministrave nr.78, datë 8.2.2006 “Për krijimin e Maturës Shtetërore dhe pranimet në shkollat e larta”, të ndryshuar,

UDHËZOJ:

KREU I
PËRFUNDIMI I VITEVE TË FUNDIT TË SHKOLLAVE TË MESME DHE PERIUDHA E ZHVILLIMIT TË PROVIMEVE TË MATURËS SHTETËRORE PËR SESIONIN E PARË

1. Viti shkollor për arsimin e mesëm të përfundojë sipas udhëzimit nr.31, datë 31.8. 2009 të Ministrisë së Arsimit dhe Shkencës “Për zbatimin e planeve, programeve dhe teksteve mësimore të arsimit parauniversitar në vitin shkollor 2009 - 2010”, me përjashtim të viteve të fundit të shkollave të mesme 4 dhe 5-vjeçare.

2. Për maturat dhe vitet e fundit të shkollave të mesme 4 dhe 5-vjeçare, viti shkollor 2009-2010 të përfundojë më 21 maj 2010.
3. Lëndët dhe datat e provimeve të Maturës Shtetërore në sesionin e parë janë:
a) Gjuhë shqipe dhe letërsi	                        		1 qershor 2010;
b) Matematikë                                                         		15 qershor 2010;
c) Provimet me zgjedhje (Z1 dhe Z2)				30 qershor 2010.		4. Periudha e provimeve përfundimtare në shkollat profesionale 3-vjeçare dhe në nivelin e parë 3-vjeçar të shkollave profesionale 3+2- vjeçare:			24 – 30 maj 2010.
5. Lëndët dhe datat për sesionin e parë të provimeve të Maturës Shtetërore për disa kategori shkollash të mesme janë:
a) Në shkollat e mesme pedagogjike për minoritetin:
Gjuha  dhe letërsia greke					25 maj 2010;
b) Në seksionet dygjuhëshe (profili shoqëror dhe natyror):
Gjuhë e huaj							24 maj 2010;
c) Në shkollat e mesme artistike dhe sportive:
Formimi teorik-praktik profesional				25 maj 2010;
d) Në shkollat e mesme teknike ekonomike dhe teknike-profesionale   5-vjeçare dhe 3+2-vjeçare:

Formimi teorik-praktik profesional				25 maj 2010.
6. Lëndët e provimeve me zgjedhje të Maturës Shtetërore janë:
a)  fizikë,
b) kimi,
c) biologji,
d) histori,
e) gjeografi,
f) njohuri për shoqërinë,	
g) njohuri për ekonominë, filozofi,
h) gjuhë angleze,
i) gjuhë frënge, 
j) gjuhë italiane, 
k) gjuhë gjermane,
l) gjuhë spanjolle.
7. Në arsimin profesional 3-vjeçar dhe në nivelin e parë 3-vjeçar të shkollave profesionale 3+2- vjeçare provimet përfundimtare të jenë:
a) Formimi teorik profesional; 
b) Formimi praktik profesional.
Tezat të përgatiten nga shkollat përkatëse. Datat për provimet përfundimtare të caktohen nga drejtoritë e shkollave.

KREU II
DATAT PËR SESIONIN E DYTË TË PROVIMEVE TË LIRIMIT DHE TË  PROVIMEVE TË DETYRUARA TË MATURËS SHTETËRORE
 
1. Datat e zhvillimit të provimeve të detyruara të Maturës Shtetërore në sesionin e dytë janë: 
a) Gjuhë shqipe dhe letërsi		                                       8 tetor 2010;
b) Matematikë                                            		 	      15 tetor 2010.
2. Nxënësit e klasave të katërta të gjimnazeve dhe të shkollave social-kulturore, të klasave të pesta të shkollave teknike, të klasave të treta të shkollave profesionale (me kohë të plotë) dhe të klasave të pesta të gjimnazeve me kohë të shkurtuar, që kanë mbetur në klasë në një apo dy lëndë, me përfundime (nota) vjetore jokaluese, kanë të drejtë t’i japin ato provime klase në muajin shtator 2010, sipas një grafiku të veçantë të hartuar nga shkolla. Kur nxënësi vlerësohet kalues në provimet e klasës, ka të drejtë të pranohet në sesionin II të Maturës Shtetërore, të po atij viti shkollor. 

KREU III
MASA PËR MBARËVAJTJEN E PROVIMEVE

1. Viti mësimor 2009-2010, për vitin e fundit të shkollave të mesme 4-5 vjeçare, të mbyllet në datën 21 maj 2010 dhe të llogaritet me 32 javë mësimore. 
2. Çdo DAR/ZA të dërgojë brenda datës 21 maj 2010 në AVA emrat e nxënësve të klasifikuar mbetës në përfundim të vitit të fundit (të katërt ose të pestë), të shkollave të mesme, me qëllim që të hiqen nga lista e provimeve të detyruara të Maturës Shtetërore.
3. Për provimet e Maturës Shtetërore të veprohet sipas rregullores së Maturës Shtetërore, të miratuar me urdhrin e Ministrit të Arsimit dhe Shkencës nr.103, datë 17.2.2010 “Për miratimin e rregullores së Maturës Shtetërore 2010”.
4. Të gjitha testet e provimeve me shkrim, për të dy sesionet, të hartohen në AVA dhe të shpërndahen prej saj. 
5. Në institucionet arsimore private, provimet e Maturës Shtetërore të zhvillohen në të njëjtat data dhe me të njëjtat teste, si dhe në institucionet ekuivalente publike.
6. Për shkollën e mesme pedagogjike për minoritetin grek për provimin “Gjuha dhe letërsia greke”, të përgatitet tezë e veçantë nga DAR, Gjirokastër. 
7. Tërheqja e testeve të provimeve me shkrim të Maturës Shtetërore të bëhet në bazë të rregullores së Maturës Shtetërore, të miratuar me urdhrin e Ministrit të Arsimit dhe Shkencës nr. 103, datë 17.2.2010 “Për miratimin e rregullores së Maturës Shtetërore 2010”.
8. Për ndjekjen e provimeve përfundimtare në shkollat profesionale 3-vjeçare, DAR/ZA të angazhojë specialistët përkatës sipas profileve. 

KREU IV
DISPOZITA TË FUNDIT

1. Udhëzimi nr.31, datë 31.8.2009 i Ministrisë së Arsimit dhe Shkencës “Për zbatimin e planeve, programeve dhe teksteve mësimore të arsimit parauniversitar në vitin shkollor 2009-2010”, në lidhje me përfundimin e vitit shkollor 2009-2010, për vitet e fundit të  shkollave të mesme 4 dhe 5-vjeçare dhe në lidhje me zhvillimin e provimeve të Maturës Shtetërore dhe provimeve përfundimtare për sesionin e parë, revokohet.
2. Ngarkohen për zbatimin e këtij udhëzimi zëvendësministri që mbulon arsimin parauniversitar, sekretari i përgjithshëm, Drejtoria e Edukimit Parauniversitar, Drejtoria e Shërbimeve të Përgjithshme, Agjencia Qendrore e Vlerësimit të Arritjeve të Nxënësve, drejtoritë arsimore rajonale dhe zyrat arsimore.
Ky udhëzim hyn në fuqi menjëherë dhe botohet në Fletoren Zyrtare.

Ministri i Arsimit dhe Shkencës
Myqerem Tafaj


UDHËZIM
Nr.9, datë 25.2.2010

PËR MBLEDHJEN, PËRPUNIMIN DHE RAPORTIMIN E TË DHËNAVE STATISTIKORE

Në zbatim të ligjit nr.9180, datë 5.2.2004 “Për statistikat zyrtare”, ligjit nr.7952, datë 21.6.1995 “Për sistemin arsimor parauniversitar”, të ndryshuar dhe  “Dispozitave normative për arsimin parauniversitar”, shtator 2002, kreu IV, si dhe ligjit nr.9741, datë 21.5.2007 “Për arsimin e lartë në Republikën e Shqipërisë”,

UDHËZOJ:

I. Për sistemin parauniversitar:
1. Të gjitha drejtoritë arsimore rajonale, zyrat arsimore, të mbledhin, përpunojnë dhe raportojnë në MASH për çdo vit shkollor, të dhënat statistikore bazë, sipas skedarëve të përgatitur nga Drejtoria e Analizës, Statistikave dhe Planifikimit Strategjik (DASPS) në Ministrinë e Arsimit dhe Shkencës.
2. Të gjitha DAR/ZA të ndjekin me përparësi: 
a) Saktësinë e përpunimit të të dhënave statistikore në nivel shkolle; 
b) Saktësinë e përpunimit të të dhënave statistikore në nivel DAR/ZA;
c) Respektimin e afateve kohore sipas këtij udhëzimi.
3. Të dhënat e përpunuara sipas skedarëve të raportohen me shkresë zyrtare dhe në formë elektronike pranë DASPS në Ministrinë e Arsimit dhe Shkencës, në afatet e përcaktuara. 
4. Të dhënat paraprake sipas skedarëve, të përcaktuara për regjistrimet e vitit të ri shkollor në arsimin publik dhe privat, në nivel DAR/ZA, të mblidhen, përpunohen dhe dërgohen në MASH, jo më vonë se 5 ditë pas fillimit të procesit mësimor.
5. Të dhënat e mbledhura dhe të përpunuara nga DAR/ZA, për regjistrimet e vitit shkollor në bazë shkolle, të dërgohen në MASH me shkresë zyrtare dhe në formë elektronike (në CD), jo më vonë se 20 tetori.
6. Të dhënat e mbledhura dhe të përpunuara nga DAR/ZA, për zhvillimin e gjuhëve të huaja, të dërgohen me shkresë zyrtare dhe në formë elektronike (në CD) në MASH, jo më vonë se 20 nëntori.
7. Të dhënat e mbledhura dhe të përpunuara nga DAR/ZA, për përfundimet e semestrit të parë, të dërgohen me shkresë zyrtare dhe në formë elektronike (në CD)  në MASH, jo më vonë se  20 shkurti (sipas skedarit bashkëlidhur, pasqyra A/9VJ dhe A/Mes).
8. Të dhënat e shkollave, të mbledhura dhe të përpunuara nga DAR/ZA, për përfundimet e vitit shkollor (qershor), të dërgohen me shkresë zyrtare dhe në formë elektronike (në CD) në MASH, jo më vonë se 15 korriku.
9. Të dhënat e shkollave, të mbledhura dhe të përpunuara nga DAR/ZA,  për përfundimet e vitit shkollor (qershor+vjeshtë), të dërgohen me shkresë zyrtare dhe në formë elektronike (në CD) në MASH, jo më vonë se 25 shtatori. DAR/ZA të dërgojnë të dhënat për nxënësit maturantë që japin provimet e sezonit të dytë të MSH 5 ditë pas marrjes së rezultateve nga AVA.
10. Të gjitha DAR/ZA, në raste të veçanta, duhet të mbledhin dhe të  përpunojnë të dhëna sipas skedarëve ad-hoc dhe t’i dërgojnë ato në MASH në afatet e përcaktuara.
11. Në zbatim të këtij udhëzimi, të gjitha DAR/ZA, jo më vonë se dy javë pas marrjes së tij,  të hartojnë udhëzuesit e tyre, për mbledhjen dhe përpunimin e të dhënave statistikore në bazë shkolle dhe t’i shpërndajnë ato në të gjitha shkollat publike dhe jopublike që kanë në varësinë e tyre.
12. Agjencia Qendrore e Vlerësimit dhe Arritjeve të Nxënësve (AVA), në përfundim të procesit të vlerësimeve për provimet e lirimit të klasës së nëntë dhe provimet e Maturës Shtetërore, duhet të dërgojë në MASH një kopje të raportit statistikor vjetor për ciklin 9-vjeçar dhe atë të mesëm, jo më vonë se 15  dhjetori. 
13. Instituti i Kualifikimit dhe Trajnimit duhet të dërgojë në MASH të dhëna në lidhje me nivelin arsimor të mësuesve sipas cikleve dhe numrin e mësuesve e drejtuesve të trajnuar gjatë vitit, jo më vonë se 15 dhjetori. 
14. DASPS t’i dërgojë në formë elektronike (me CD) në çdo DAR/ZA, të gjitha modelet e skedarëve përkatës për raportim, si dhe të kryejë trajnimin e të gjithë specialistëve të statistikës së DAR/ZA, jo më vonë se 30 prilli. 
II. Për sistemin universitar:
1. Të gjitha institucionet e arsimit të lartë, publike dhe jopublike, të mbledhin, përpunojnë dhe raportojnë në MASH, për çdo vit akademik, të dhënat bazë statistikore sipas skedarëve të përgatitur nga Drejtoria e Analizës, Statistikave dhe Planifikimit Strategjik (DASPS) në MASH.
2. Të gjitha institucionet e arsimit të lartë, publike dhe jopublike, të ndjekin me përparësi respektimin e afateve kohore dhe saktësinë e mbledhjes dhe përpunimit të të dhënave statistikore në nivel fakulteti. 
3. Të dhënat e përpunuara sipas skedarëve, të raportohen me shkresë zyrtare dhe në formë elektronike (në CD) pranë DASPS në MASH, në afatet e përcaktuara.

4. Institucionet e arsimit të lartë, publike dhe jopublike, të mbledhin dhe të përpunojnë të dhënat për:
- regjistrimet e studentëve në sistemin me kohë të plotë (full-time) dhe t’i raportojnë në MASH,  jo më vonë se 30 nëntori;
- regjistrimet e studentëve për sistemin me kohë të shkurtuar (part-time, korrespondenca dhe edukimi në distancë) dhe t’i raportojnë në MASH jo më vonë se 30 janari (sipas skedarit bashkëlidhur-pasqyra A/ arsimi i lartë);
- përditësimet e regjistrimeve totale të studentëve sipas cikleve, sipas sistemit (full-time/part-time), sipas fakulteteve. Kjo e dhënë statistikore të dërgohet në MASH çdo javë të parë të muajve shkurt, mars, prill.
- përfundimet e vitit akademik për sistemin me kohë të  plotë (për sesionin e korrikut) dhe t’i raportojnë në MASH jo më vonë se 20 gushti;
- përfundimet e vitit akademik për sistemin me kohë të  plotë (për sesionin e korrik+ vjeshtë) dhe t’i raportojnë  në MASH jo më vonë se 30 tetori;
- përfundimet e vitit akademik për sistemin me kohë të shkurtuar (part-time, korrespondenca dhe edukimi në distancë) dhe t’i raportojnë në MASH, jo më vonë se 15 janar (sipas skedarit bashkëlidhur-arsimi i lartë- përfundime);
- regjistrimet e studentëve në konvikte  t’i raportojnë në MASH, jo më vonë se 20 dhjetori;
- numri i studentëve që kanë përfituar  bursë dhe t’i raportojnë në MASH, jo më vonë se 20 dhjetori;
- për stafin mësimor–shkencor për sistemin me kohë të plotë dhe t’i raportojnë në MASH, jo më vonë se 30 nëntori.
5. Institucionet kërkimore-shkencore në varësi të MASH, të  mbledhin dhe të  përpunojnë të dhënat për personelin me tituj dhe grada shkencore dhe t’i dërgojnë në MASH jo më vonë se 15 nëntori.
6. Agjencia e Pranimeve të Reja në Institucionet e Arsimit të Lartë (APRIAL), në përfundim të procesit të regjistrimeve në institucionet publike të arsimit të lartë, të dërgojë në MASH të dhënat statistikore mbi numrin e pranimeve të reja sipas programeve të studimit e fakulteteve në institucionet e arsimit të lartë publik, jo më vonë se 15 dhjetori.
7. DASPS të dërgojë në Institucionet e arsimit të lartë, publike e jopublike, në formë elektronike (me CD), të gjitha modelet e skedarëve përkatës për raportim, si dhe të kryejë trajnimin e specialistëve të statistikës të institucioneve të arsimit të lartë, publik dhe jopublik, jo më vonë se 30 prilli.
[bookmark: draft]Për zbatimin e këtij udhëzimi ngarkohen: sekretari i përgjithshëm, Drejtoria e Analizës, Statistikave dhe Planifikimit Strategjik; Drejtoria e Edukimit Parauniversitar, Drejtoria e Arsimit të Lartë dhe Kërkimit Shkencor, Drejtoria e Zhvillimit të Arsimit Privat në MASH, IKT, AVA, APRIAL,  DAR/ZA dhe institucionet e arsimit të lartë publike dhe jopublike. 

Ministri i Arsimit dhe Shkencës
Myqerem Tafaj

Sistemi i Edukimit në distancë
Regjistrimet e studentëve në fillim të vitit akademik për sistemin e edukimit në distancë
Të dhënat identifikuese: 2009-2010

A. Numri i studentëve të regjistruar sipas viteve të studimit

B. Numri i studentëve të regjistruar sipas grupmoshave

Regjistrimet e studentëve në fillim të vitit akademik për sistemin e edukimit në distancë
Të dhënat identifikuese: 2009-2010
C. 	Numri i studentëve të regjistruar për herë të parë në vit të parë sipas rretheve

D.  Numri i studentëve të regjistruar për herë të parë në vit të parë nga jashtë vendit

Pasqyra A / LART.1
Sistemi i korrespondencës
Regjistrimet e studentëve në fillim të vitit akademik për sistemin e edukimit në distancë
Të dhënat identifikuese: 2009-2010

A. Numri i studentëve të regjistruar sipas viteve të studimit

B.Numri i studentëve të regjistruar sipas grupmoshave

Pasqyra A / LART.1
Sistemi i korrespondencës

Regjistrimet e studentëve në fillim të vitit akademik për sistemin korrespondencës
Të dhënat identifikuese: 2009-2010
C. 	Numri i studentëve të regjistruar për herë të parë në vit të parë sipas rretheve

D.  Numri i studentëve të regjistruar për herë të parë në vit të parë nga jashtë vendit

Pasqyra A / LART.1
Sistemi PART TIME
Regjistrimet e studentëve në fillim të vitit akademik për sistemin part time
Të dhënat identifikuese: 2009-2010
C. 	Numri i studentëve të regjistruar për herë të parë në vit të parë sipas rretheve

D  Numri i studentëve të regjistruar për herë të parë në vit të parë nga jashtë vendit

Pasqyra A / LART.1
Sistemi PART TIME
Regjistrimet e studentëve në fillim të vitit akademik për sistemin part time
Të dhënat identifikuese: 2009-2010
C. 	Numri i studentëve të regjistruar për herë të parë në vit të parë sipas rretheve

D.  Numri i studentëve të regjistruar për herë të parë në vit të parë nga jashtë vendit

Udhëzim
Nr.9, datë 15.3.2010

Për procedurat dhe afatet e rishpërndarjes së bonove të investuara në fondet e investimeve, të krijuara në përputhje me ligjin nr.7979, datë 26.7.1995 “Për fondet e investimeve”

Në mbështetje të nenit 102 pika 4 të Kushtetutës dhe të paragrafit të katërt të nenit 137 të ligjit nr.10 198, datë 10.12.2009 “Për sipërmarrjet e investimeve kolektive”, Ministri i Financave

Udhëzon:

1. Rishpërndarja e bonove të privatizimit dhe të letrave të të përndjekurve, të investuara në fondet e investimeve, të krijuara në përputhje me ligjin nr.7979, datë 26.7.1995 “Për fondet e investimeve”, do të kryhet pranë bankave të nivelit të dytë që kanë shërbyer si banka depozitare të fondit përkatës.
2. Procesi i rishpërndarjes do të fillojë në datën 1 prill 2010 dhe do të mbyllet në 30 shtator 2010.
3. Për të përmbushur procedurat e rikthimit të bonove të investuara, bankat e nivelit të dytë do të aplikojnë tarifat e shërbimit, sipas vendimit të organeve të veta vendimmarrëse.
4. Individët që kanë investuar në fondet e investimit, të krijuara në përputhje me pikën 1 të këtij udhëzimi e që dëshirojnë të rimarrin mbrapsht bonin/bonot e investuar/investuara, duhet të paraqesin pranë sporteleve të bankës përkatëse për t’i tërhequr ato. Dokumentet identifikuese dhe dokumentacioni tjetër i nevojshëm përcaktohet nga banka.
5. Kthimi i bonos/bonove do të bëhet në vlerën e investuar sipas listave emërore të zotëruara nga banka depozitare.
6. Në përfundim të afatit të parashikuar në pikën 2 të këtij udhëzimi, banka depozitare paraqet raportin me shkrim pranë Ministrit të Financave, në lidhje me sasinë e rishpërndarë të bonove, si dhe sasinë e mbetur pa shpërndarë. Procedura e asgjësimit të bonove të mbetura, do të rregullohet me një akt të veçantë, në përputhje me legjislacionin e fushës.
7. Në rast se individi që ka investuar në fondin e investimit, rezulton i vdekur, kthimi mbrapsht i bonos/bonove të depozituara do të bëhet në përputhje me dispozitat e Kodit Civil që rregullojnë trashëgiminë.
8. Ky udhëzim hyn në fuqi pas publikimit në Fletoren Zyrtare.

Ministri i Financave
Ridvan Bode
















Ndreqje gabimi

Në Fletoren Zyrtare nr.194, dhjetor 2009 në ligjin nr.10 209, datë 23.12.2009 “Për disa shtesa e ndryshime në ligjin nr.9920, datë 19.5.2008 “Për procedurat tatimore në Republikën e Shqipërisë”, të ndryshuar”, në nenin 11 pika 2, bëhet ndreqja e gabimit si më poshtë:

Ishte:

2. Pas pikës 1 shtohet pika 2 me këtë përmbajtje:
“2. Subjektet tatimpaguese, të cilat tregtojnë apo mirëmbajnë pajisje fiskale te subjektet e tjera tatimpaguese, pa qenë të licencuara  nga  Ministri  i  Financave,  dënohen  me gjobë në masën 1 000 000 (një milion) lekë, ndërsa shoqëritë që blejnë dhe përdorin pajisje të tilla fiskale dënohen me gjobë në masën 100 000 (njëqind mijë) lekë dhe sekuestrim të pajisjes fiskale.”.

Bëhet:

2. Pas pikës 2 shtohet pika 3 me këtë përmbajtje:
“3. Subjektet tatimpaguese, të cilat tregtojnë apo mirëmbajnë pajisje fiskale te subjektet e tjera tatimpaguese, pa  qenë të  licencuara  nga  Ministri i Financave, dënohen me gjobë  në  masën 1 000 000 (një milionë) lekë, ndërsa shoqëritë që blejnë dhe përdorin pajisje të tilla fiskale dënohen me gjobë në masën 100 000 (njëqind mijë) lekë dhe sekuestrim të pajisjes fiskale.”.

